CELEX: 32019R0807
Language: sl
Date: 2019-03-13 00:00:00
Title: Delegirana uredba Komisije (EU) 2019/807 z dne 13. marca 2019 o dopolnitvi Direktive (EU) 2018/2001 Evropskega parlamenta in Sveta glede določitve surovin z visokim tveganjem za posredno spremembo rabe zemljišč, v zvezi s katerimi se ugotavlja znatna širitev proizvodnega območja na zemljišča z visoko zalogo ogljika, ter certificiranja pogonskih biogoriv, drugih tekočih biogoriv in biomasnih goriv z nizkim tveganjem za posredno spremembo rabe zemljišč

21.5.2019   
               
               
                  SL
               
               
                  Uradni list Evropske unije
               
               
                  L 133/1
               
            
         DELEGIRANA UREDBA KOMISIJE (EU) 2019/807
         z dne 13. marca 2019
         o dopolnitvi Direktive (EU) 2018/2001 Evropskega parlamenta in Sveta glede določitve surovin z visokim tveganjem za posredno spremembo rabe zemljišč, v zvezi s katerimi se ugotavlja znatna širitev proizvodnega območja na zemljišča z visoko zalogo ogljika, ter certificiranja pogonskih biogoriv, drugih tekočih biogoriv in biomasnih goriv z nizkim tveganjem za posredno spremembo rabe zemljišč
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (1) in zlasti četrtega pododstavka člena 26(2) Direktive,
         ob upoštevanju naslednjega:
         
                     (1)
                  
                  
                     Za obravnavo vprašanj posredne spremembe rabe zemljišč Direktiva (EU) 2018/2001 določa, da mora Komisija sprejeti delegirani akt, v katerem določi merila za določitev surovin z visokim tveganjem za posredno spremembo rabe zemljišč, v zvezi s katerimi se ugotavlja znatna širitev proizvodnega območja na zemljišča z visoko zalogo ogljika, ter za certificiranje pogonskih biogoriv, drugih tekočih biogoriv in biomasnih goriv z nizkim tveganjem za posredno spremembo rabe zemljišč. Take določbe bi morale biti priložene poročilu o stanju svetovne širitve proizvodnje zadevnih poljščin, ki se uporabljajo za živila in krmo (v nadaljnjem besedilu: poročilo o širitvi proizvodnje surovin), ki je bilo na ta datum predloženo Evropskemu parlamentu in Svetu.
                  
               
                     (2)
                  
                  
                     Posredna sprememba rabe zemljišč se lahko pojavi, kadar se namembnost zemljišča, ki se je prej uporabljalo za proizvodnjo živil in krme, spremeni za namen proizvodnje pogonskih biogoriv, drugih tekočih biogoriv in biomasnih goriv. V tem primeru je treba še vedno zadostiti povpraševanju po živilih in krmi, zaradi česar se lahko kmetijska zemljišča razširijo na območja z visoko zalogo ogljika, kot so gozdovi, mokrišča in šotišča, kar povzroči dodatne emisije toplogrednih plinov.
                  
               
                     (3)
                  
                  
                     Trajnostna merila in merila za prihranek emisij toplogrednih plinov, določena v Direktivi 2009/28/ES Evropskega parlamenta in Sveta (2) ter Direktivi (EU) 2018/2001, se ne upoštevajo za emisije zaradi posredne spremembe rabe zemljišč.
                  
               
                     (4)
                  
                  
                     V Direktivi (EU) 2015/1513 Evropskega parlamenta in Sveta (3) ni priznan le obstoj emisij zaradi posredne spremembe rabe zemljišč, temveč se priznava tudi, da lahko obseg emisij toplogrednih plinov, povezanih s posredno spremembo rabe zemljišč, kljub negotovosti pri njihovem izračunu delno ali v celoti izniči prihranke emisij toplogrednih plinov pri posameznih pogonskih biogorivih, kot so opredeljena v navedeni direktivi, in drugih tekočih biogorivih. Zato je z Direktivo uvedena splošna omejitev količine takih biogoriv, proizvedenih iz žitaric in drugih poljščin z visoko vsebnostjo škroba, rastlin za pridelavo sladkorja in oljnic ter iz poljščin, ki se na kmetijskih zemljiščih pridelujejo kot glavne poljščine predvsem za energetske namene, ki se lahko štejejo k ciljem iz Direktive 2009/28/ES. Ta omejitev je sestavljena iz največ 7-odstotnega prispevka takih goriv h končni porabi energije v železniškem in cestnem prometu v posameznih državah članicah.
                  
               
                     (5)
                  
                  
                     V Direktivi (EU) 2018/2001 je omejitev za pogonska biogoriva in biomasna goriva, ki se uporabljajo v prometu in so proizvedena iz poljščin, ki se uporabljajo za živila in krmo, ohranjena in dodatno okrepljena z uvedbo posebnih nacionalnih omejitev za skupni prispevek teh goriv k cilju Unije glede energije iz obnovljivih virov za leto 2030. Te omejitve so določene z nacionalnim deležem teh goriv v končni porabi energije v železniškem in cestnem prometu v posamezni državi članici za leto 2020, z možnostjo povečanja deleža teh goriv za eno odstotno točko, do največ 7 %.
                  
               
                     (6)
                  
                  
                     Direktiva (EU) 2018/2001 poziva tudi k posebni omejitvi ravni porabe pogonskih biogoriv, drugih tekočih biogoriv in biomasnih goriv z visokim tveganjem za posredno spremembo rabe zemljišč, proizvedenih iz poljščin, ki se uporabljajo za živila in krmo, v zvezi s katerimi se glede količine ravni porabe v posameznih državah članicah v letu 2019 ugotavlja znatna širitev proizvodnega območja surovin na zemljišča z visoko zalogo ogljika. Od 31. decembra 2023 bi se moral prispevek teh goriv postopoma zmanjševati, tako da bi do leta 2030 dosegel 0 %.
                  
               
                     (7)
                  
                  
                     Čeprav je splošno priznano, da pri proizvodnji goriv obstajajo tveganja, ki izhajajo iz posredne spremembe rabe zemljišč, povezanih z uporabo poljščin, ki se uporabljajo za živila in krmo, znanstvena literatura kaže, da je stopnja emisij zaradi posredne spremembe rabe zemljišč odvisna od številnih dejavnikov, med drugim tudi od vrste surovin, uporabljenih za proizvodnjo obnovljivega goriva, od ravni dodatnega povpraševanja po surovinah, nastalega zaradi uporabe pogonskih biogoriv, drugih tekočih biogoriv in biomasnih goriv, ter od mere, v kateri so v svetovnem merilu zaščitena zemljišča z visoko zalogo ogljika.
                  
               
                     (8)
                  
                  
                     Znanstvena literatura tudi kaže, da je vpliv posredne spremembe rabe zemljišč na potencial pogonskih biogoriv, drugih tekočih biogoriv in biomasnih goriv za doseganje prihrankov emisij toplogrednih plinov posebej izrazit pri oljnicah. Za obnovljiva goriva iz takih surovin se zato na splošno šteje, da pri njih obstaja nižje tveganje za posredno spremembo rabe zemljišč. To se izraža v delu A Priloge VIII k Direktivi 2009/28/ES in Direktivi (EU) 2018/2001. Poročilo o širitvi proizvodnje surovin z najnovejšimi razpoložljivimi znanstvenimi podatki o svetovni širitvi območja proizvodnje poljščin, ki se uporabljajo za živila in krmo, na zemljišča z visoko zalogo ogljika, potrjuje, da te poljščine prispevajo tudi k veliki večini ugotovljene svetovne širitve proizvodnega območja poljščin, ki se uporabljajo za živila in krmo, na zemljišča z visoko zalogo ogljika.
                  
               
                     (9)
                  
                  
                     V poročilu o širitvi proizvodnje surovin je tudi poudarjeno, da je vpliv širitve območja proizvodnje oljnic na zemljišča z visoko zalogo ogljika na potencial pogonskih biogoriv, drugih tekočih biogoriv in biomasnih goriv za doseganje prihrankov emisij toplogrednih plinov odvisen od več dejavnikov. Med njimi sta tudi absolutni in relativni obseg širitve zemljišč, saj imajo določeno referenčno leto v primerjavi s celotnim proizvodnim območjem zadevne poljščine, delež te širitve na zemljišča z visoko zalogo ogljika in vrsta območja z visoko zalogo ogljika ključno vlogo pri določanju pomena take širitve za namene Direktive (EU) 2018/2001. Te dejavnike in posebne dejavnike produktivnosti za vsako skupino kmetijskih rastlin je zato treba upoštevati pri opredelitvi meril za določanje pogonskih biogoriv, drugih tekočih biogoriv in biomasnih goriv z visokim tveganjem za posredno spremembo rabe zemljišč, proizvedenih iz poljščin, ki se uporabljajo za živila in krmo, v zvezi s katerimi se ugotavlja znatna širitev proizvodnega območja surovin na zemljišča z visoko zalogo ogljika.
                  
               
                     (10)
                  
                  
                     Ob upoštevanju vseh navedenih vidikov, vključno z vsemi zadevnimi znanstvenimi informacijami in študijami, razlik med različnimi surovinami, globalnega značaja različnih trgov primarnih proizvodov in načina njihovega delovanja, povezanega tveganja nenamernih ali kontraproduktivnih učinkov preusmeritve trgovine, sorazmerne dostopnosti popolnih podatkov, periodičnega in pogostega pregleda teh podatkov ter ustreznih mednarodnih obveznosti Evropske unije se šteje, da bi morala na tej stopnji regulativnega postopka najbolj ustrezna, objektivna in nepristranska metodologija temeljiti na splošnem globalnem stališču glede posameznih surovin in ne na pristopu, ki bi povzročil diskriminacijo med posameznimi državami. To pomeni v največji meri dosegljiv regulativni pristop, ki upošteva konkurenčne a dopolnjujoče se cilje iz te uredbe. Takšen pristop je nadalje ustrezno uravnotežen z možnostjo certificiranja goriv z nizkim tveganjem za posredno spremembo rabe zemljišč.
                  
               
                     (11)
                  
                  
                     V skladu s členom 26(2) Direktive (EU) 2018/2001 morajo države članice uporabljati merila iz te uredbe za določitev surovin z visokim tveganjem za posredno spremembo rabe zemljišč, v zvezi s katerimi se ugotavlja znatna širitev proizvodnega območja na zemljišča z visoko zalogo ogljika. Uporaba meril bi morala temeljiti na informacijah iz priloge, ki se pregledajo v skladu s to uredbo. Komisija bi morala redno pregledovati poročilo o širitvi proizvodnje surovin, da bi se upoštevali razvoj dogodkov in najnovejši razpoložljivi znanstveni dokazi. Prilogo bi bilo treba po potrebi spremeniti.
                  
               
                     (12)
                  
                  
                     V določenih okoliščinah se je mogoče izogniti učinkom posredne spremembe rabe zemljišč, ki jih povzročajo pogonska biogoriva, druga tekoča biogoriva in biomasna goriva, ki se na splošno štejejo kot goriva z visokim tveganjem za posredno spremembo rabe zemljišč, gojenje s tem povezanih surovin pa se lahko celo izkaže kot koristno za zadevna proizvodna območja. Za take primere je treba določiti merila, da se omogočita identifikacija in certificiranje pogonskih biogoriv, drugih tekočih biogoriv in biomasnih goriv kot goriv z nizkim tveganjem za posredno spremembo rabe zemljišč. Certificirana pogonska biogoriva, druga tekoča biogoriva ali biomasna goriva z nizkim tveganjem za posredno spremembo rabe zemljišč bi morala biti izvzeta iz omejitve in postopnega zmanjševanja, določenih za pogonska biogoriva, druga tekoča biogoriva ali biomasna goriva z visokim tveganjem za posredno spremembo rabe zemljišč, proizvedena iz poljščin, ki se uporabljajo za živila in krmo, če izpolnjujejo ustrezna trajnostna merila in merila za prihranek emisij toplogrednih plinov iz člena 29 Direktive (EU) 2018/2001.
                  
               
                     (13)
                  
                  
                     Pogonska biogoriva, druga tekoča biogoriva ali biomasna goriva bi se morala kot goriva z nizkim tveganjem za posredno spremembo rabe zemljišč šteti samo, če se surovine, ki se uporabljajo za njihovo proizvodnjo, gojijo zaradi uporabe ustrezno preverljivih ukrepov za povečanje produktivnosti, ki je večje od povečanj, ki bi jih dosegli v običajnem scenariju. Poleg tega bi morali ti ukrepi zagotoviti trajnost surovin glede na zahteve iz Direktive 2009/28/ES ali Direktive (EU) 2018/2001 v zvezi s cilji glede energije iz obnovljivih virov.
                  
               
                     (14)
                  
                  
                     Zaradi dodatne zagotovitve pozitivnih učinkov certificiranja goriv z nizkim tveganjem za posredno spremembo rabe zemljišč bi bilo treba dodatne surovine, ki se uporabijo za goriva z nizkim tveganjem za posredno spremembo rabe zemljišč, upoštevati le, če so rezultat omejene kategorije ukrepov. Predvsem bi bilo treba upoštevati samo ukrepe, ki so finančno privlačni, saj omogočajo finančno premijo, ki izhaja iz takega certificiranja, po analogiji z merili finančne dodatnosti, ki se uporabljajo v okviru mehanizma čistega razvoja iz Kjotskega protokola.
                  
               
                     (15)
                  
                  
                     Poleg tega je primerno, da se merilo finančne dodatnosti ne uporablja za dodatne surovine, ki se gojijo na opuščenih ali močno degradiranih zemljiščih ali jih gojijo neodvisni lastniki malih kmetijskih gospodarstev. To bi dejansko povzročilo nerazumno upravno breme glede na velik potencial za izboljšanje produktivnosti in ovire pri financiranju potrebnih naložb. Zato bi bilo treba ukrepe, sprejete na opuščenih ali močno degradiranih zemljiščih, ali ukrepe, ki jih sprejmejo neodvisni lastniki malih kmetijskih gospodarstev, izvzeti iz dokazovanja skladnosti z merili finančne dodatnosti, brez poseganja v zahtevo po proizvodnji dodatnih surovin in izpolnjevanju trajnostnih meril. Glede na statistične podatke iz različnih analiz, vključno s podatkovnim pregledom lastnikov malih kmetijskih gospodarstev FAO, bi bilo treba gospodarstva, manjša od 2 hektarov, v tem okviru šteti za mala.
                  
               
                     (16)
                  
                  
                     Upoštevati bi se morala samo dejanska povečanja produktivnosti pri obstoječih ali novih projektih, ki so rezultat ukrepov, namenjenih doseganju dodatnih donosov. Zato bi moralo biti obdobje certificiranja razumno omejeno v času in obsegu, da bi se zadevne naložbe lahko v celoti amortizirale in vzpostavili zanesljivi postopki za spremljanje učinkovitosti certificiranja.
                  
               
                     (17)
                  
                  
                     Za zagotovitev nemotenega postopka certificiranja za pogonska biogoriva, druga tekoča biogoriva ali biomasna goriva z nizkim tveganjem za posredno spremembo rabe zemljišč bi moralo biti gospodarskim subjektom omogočeno, da se zanašajo na stroga in zanesljiva pravila. Pri teh pravilih bi se morala upoštevati vloga prostovoljnih nacionalnih ali mednarodnih sistemov v skladu s prenovljenim besedilom člena 30 Direktive (EU) 2018/2001, ki je povečalo zanesljivost preverjanja, ki ga morajo izvajati, v primerjavi z ustreznimi določbami iz Direktive 2009/28/ES. Poleg nacionalnih sistemov, ki jih Komisija priznava v skladu s členom 30(6) Direktive (EU) 2018/2001, se lahko za certificiranje pogonskih biogoriv, drugih tekočih biogoriv in biomasnih goriv z nizkim tveganjem za posredno spremembo rabe zemljišč uporabijo prostovoljni sistemi, kot v primeru certificiranja skladnosti s trajnostnimi merili iz člena 29 Direktive (EU) 2018/2001.
                  
               
                     (18)
                  
                  
                     Za zagotovitev, da so informacije, ki jih predložijo gospodarski subjekti, pregledne, točne, zanesljive in zaščitene pred goljufijami, bi bilo treba uvesti obsežna pravila o certificiranju pogonskih biogoriv, drugih tekočih biogoriv ali biomasnih goriv z nizkim tveganjem za posredno spremembo rabe zemljišč, ki bi zagotavljala ustrezen standard glede neodvisne revizije zahtevkov, ki jih predložijo gospodarski subjekti. Takšna pravila, vključno s pravili za skupinsko certificiranje, se lahko nadalje določijo in uskladijo s sprejetjem izvedbenih aktov v skladu s členom 30(8) Direktive (EU) 2018/2001 –
                  
               SPREJELA NASLEDNJO UREDBO:
         
            Člen 1
            Predmet urejanja
            Ta uredba določa merila za določitev surovin z visokim tveganjem za posredno spremembo rabe zemljišč, v zvezi s katerimi se ugotavlja znatna širitev proizvodnega območja na zemljišča z visoko zalogo ogljika, ter za certificiranje pogonskih biogoriv, drugih tekočih biogoriv in biomasnih goriv z nizkim tveganjem za posredno spremembo rabe zemljišč.
         
         
            Člen 2
            Opredelitev pojmov
            V tej uredbi se uporabljajo naslednje opredelitve pojmov:
            
                        (1)
                     
                     
                        „oljnice“ pomenijo poljščine, ki se uporabljajo za živila ali krmo, kot so oljna ogrščica, palme, soja in sončnice, ki niso poljščine z visoko vsebnostjo škroba, in rastline za pridelavo sladkorja, ki se običajno uporabljajo kot surovina za proizvodnjo pogonskih biogoriv, drugih tekočih biogoriv in biomasnih goriv;
                     
                  
                        (2)
                     
                     
                        „neizkoriščena zemljišča“ pomenijo območja, ki se vsaj pet zaporednih let pred začetkom gojenja surovin, uporabljenih za proizvodnjo pogonskih biogoriv, drugih tekočih biogoriv in biomasnih goriv, niso uporabljala niti za gojenje poljščin, ki se uporabljajo za živila in krmo, razen energijskih poljščin, niti kakršnih koli večjih količin krmnih rastlin za pašno živino;
                     
                  
                        (3)
                     
                     
                        „opuščeno zemljišče“ pomeni zemljišče, ki se je v preteklosti uporabljalo za gojenje poljščin, ki se uporabljajo za živila in krmo, vendar se je gojenje takih poljščin ustavilo zaradi biofizikalnih ali socialno-ekonomskih omejitev;
                     
                  
                        (4)
                     
                     
                        „močno degradirano zemljišče“ pomeni zemljišče, kot je opredeljeno v točki 9 dela C Priloge V k Direktivi (EU) 2018/2001;
                     
                  
                        (5)
                     
                     
                        „ukrep v zvezi z dodatnostjo“ pomeni kakršno koli izboljšavo kmetijskih praks, ki trajnostno vodi do večjega donosa poljščin, ki se uporabljajo za živila in krmo, na zemljišču, ki se že uporablja za gojenje takih poljščin, in kakršen koli ukrep, ki omogoča, da se na neizkoriščenih zemljiščih, vključno z opuščenimi zemljišči, gojijo poljščine, ki se uporabljajo za živila in krmo, za proizvodnjo pogonskih biogoriv, drugih tekočih biogoriv in biomasnih goriv;
                     
                  
                        (6)
                     
                     
                        „dodatne surovine“ pomenijo dodatno količino poljščin, ki se uporabljajo za živila in krmo, pridelanih na jasno razmejenem območju, v primerjavi s scenarijem dinamičnega donosa, in ki je neposredni rezultat uporabe ukrepa v zvezi z dodatnostjo.
                     
                  
                        (7)
                     
                     
                        „scenarij dinamičnega donosa“ pomeni povprečni donos na razmejenem območju, kjer je bil sprejet dodatni ukrep, izračunan v 3-letnem obdobju neposredno pred letom uporabe takega ukrepa, ob upoštevanju povprečnega povečanja donosa, ki je bilo ugotovljeno za navedeno surovino v predhodnem desetletju, in krivulj donosov v življenjski dobi v primeru trajnih nasadov, pri čemer se izključijo nihanja donosa;
                     
                  
                        (8)
                     
                     
                        „zemljišče z visoko zalogo ogljika“ pomeni mokrišča, vključno s šotišči, in nepretrgano gozdnata območja v smislu člena 29(4)(a), (b) in (c) Direktive (EU) 2018/2001;
                     
                  
                        (9)
                     
                     
                        „lastniki malih kmetijskih gospodarstev“ pomenijo kmete, ki neodvisno opravljajo kmetijsko dejavnost na kmetijskem gospodarstvu s kmetijskim zemljiščem, ki je manjše od 2 hektarov in za katero imajo lastninske ali zemljiške pravice ali enakovredne pravice, ki jim omogočajo nadzor nad zemljišči, ter ki niso zaposleni v družbi, z izjemo članstva v zadrugi skupaj z drugimi lastniki malih kmetijskih gospodarstev, pod pogojem da takšne zadruge ne nadzoruje tretja stran;
                     
                  
                        (10)
                     
                     
                        „trajni nasad“ pomeni nasad rastlin, ki si ne sledijo v kolobarju ter niso trajno travinje in trajni pašniki, ki so na istem zemljišču najmanj pet let in dajejo večkratne pridelke.
                     
                  
         
            Člen 3
            Merila za določitev surovin z visokim tveganjem za posredno spremembo rabe zemljišč, v zvezi s katerimi se ugotavlja znatna širitev proizvodnega območja na zemljišča z visoko zalogo ogljika
            Za določitev surovin z visokim tveganjem za posredno spremembo rabe zemljišč, v zvezi s katerimi se ugotavlja znatna širitev proizvodnega območja na zemljišča z visoko zalogo ogljika, se uporabljajo naslednja kumulativna merila:
            
                        (a)
                     
                     
                        povprečna letna širitev svetovnega območja proizvodnje surovin od leta 2008 je večja od 1 % in zajema več kot 100 000 hektarov;
                     
                  
                        (b)
                     
                     
                        delež take širitve na zemljišča z visoko zalogo ogljika je večji od 10 %, izračunan pa je po naslednji formuli:
                        pri čemer je:
                        
                           
                              xhcs
                              
                           = delež širitve na zemljišče z visoko zalogo ogljika;
                        
                           
                              xf
                              
                           = delež širitve na zemljišča iz člena 29(4)(b) in (c) Direktive (EU) 2018/2001;
                        
                           
                              xp
                              
                           = delež širitve na zemljišča iz člena 29(4)(a) Direktive (EU) 2018/2001, vkjučno s šotišči;
                        
                           
                              PF
                           = faktor produktivnosti.
                        PF je 1,7 za koruzo, 2,5 za palmovo olje, 3,2 za sladkorno peso, 2,2 za sladkorni trs in 1 za vse ostale poljščine.
                     
                  Uporaba meril iz točk (a) in (b) temelji na informacijah iz Priloge, kot so bile revidirane v skladu s členom 7.
         
         
            Člen 4
            Splošna merila za certificiranje pogonskih biogoriv, drugih tekočih biogoriv in biomasnih goriv z nizkim tveganjem za posredno spremembo rabe zemljišč
            
               1.   Pogonska biogoriva, druga tekoča biogoriva in biomasna goriva se lahko kot goriva z nizkim tveganjem za posredno spremembo rabe zemljišč certificirajo le, če so izpolnjena naslednja merila:
               
                           (a)
                        
                        
                           pogonska biogoriva, druga tekoča biogoriva in biomasna goriva izpolnjujejo trajnostna merila in merila za prihranek emisij toplogrednih plinov iz člena 29 Direktive (EU) 2018/2001;
                        
                     
                           (b)
                        
                        
                           pogonska biogoriva, druga tekoča biogoriva in biomasna goriva se proizvajajo iz dodatnih surovin, pridobljenih z ukrepi v zvezi z dodatnostjo, ki izpolnjujejo posebna merila iz člena 5;
                        
                     
                           (c)
                        
                        
                           zadevni gospodarski subjekti ustrezno zbirajo in natančno dokumentirajo dokaze, potrebne za opredelitev dodatnih surovin in utemeljitev zahtevkov v zvezi s proizvodnjo dodatnih surovin.
                        
                     
            
               2.   Dokazi iz točke (c) odstavka 1 vključujejo vsaj informacije o ukrepih v zvezi z dodatnostjo, sprejetih za proizvodnjo dodatnih surovin, razmejenih območjih, na katerih se ti ukrepi uporabljajo, in povprečnem donosu, doseženem na zemljišču, na katerem se ti ukrepi uporabljajo v triletnem obdobju neposredno pred letom, v katerem se je uporabljal ukrep v zvezi z dodatnostjo.
            
         
         
            Člen 5
            Ukrepi v zvezi z dodatnostjo
            
               1.   Pogonska biogoriva, druga tekoča biogoriva in biomasna goriva se lahko kot goriva z nizkim tveganjem za posredno spremembo rabe zemljišč certificirajo le, če:
               
                           (a)
                        
                        
                           ukrepi v zvezi z dodatnostjo za proizvodnjo dodatnih surovin izpolnjujejo vsaj enega od naslednjih pogojev:
                           
                                       (i)
                                    
                                    
                                       postanejo finančno privlačni ali zanje ni ovir, ki bi preprečevale njihovo izvajanje zgolj zato, ker se pogonska biogoriva, druga tekoča biogoriva in biomasna goriva, proizvedena iz dodatnih surovin, lahko upoštevajo pri ciljih za energijo iz obnovljivih virov iz Direktive 2009/28/ES ali Direktive (EU) 2018/2001;
                                    
                                 
                                       (ii)
                                    
                                    
                                       omogočajo gojenje poljščin, ki se uporabljajo za živila in krmo, na opuščenih zemljiščih ali močno degradiranih zemljiščih;
                                    
                                 
                                       (iii)
                                    
                                    
                                       uporabljajo jih lastniki malih kmetijskih gospodarstev;
                                    
                                 
                     
                           (b)
                        
                        
                           ukrepi v zvezi z dodatnostjo se sprejmejo najpozneje 10 let pred certificiranjem pogonskih biogoriv, drugih tekočih biogoriv in biomasnih goriv kot goriv z nizkim tveganjem za posredno spremembo rabe zemljišč.
                        
                     
         
         
            Člen 6
            Zahteve v zvezi z revizijo in preverjanjem za certificiranje pogonskih biogoriv, drugih tekočih biogoriv in biomasnih goriv z nizkim tveganjem za posredno spremembo rabe zemljišč.
            
               1.   Gospodarski subjekti za certificiranje pogonskih biogoriv, drugih tekočih biogoriv in biomasnih goriv z nizkim tveganjem za posredno spremembo rabe zemljišč:
               
                           (a)
                        
                        
                           predložijo zanesljive informacije za utemeljitev svojih zahtevkov in zagotovijo, da so ustrezno izpolnjene vse zahteve iz členov 4 in 5;
                        
                     
                           (b)
                        
                        
                           zagotovijo ustrezen standard za neodvisno revizijo informacij, ki jih predložijo, in ustrezno raven preglednosti, ob upoštevanju potrebe po javnem nadzoru revizijskega pristopa; ter
                        
                     
                           (c)
                        
                        
                           predložijo dokaze o opravljenih revizijah.
                        
                     
            
               2.   Z revizijo se preveri, ali so informacije, ki so jih predložili gospodarski subjekti, natančne, zanesljive in zaščitene pred goljufijami.
            
            
               3.   Da se dokaže, da je treba pošiljko šteti kot pogonsko biogorivo, drugo tekoče gorivo ali biomasno gorivo z nizkim tveganjem za posredno spremembo rabe zemljišč, gospodarski subjekti uporabijo sistem masne bilance iz člena 30(1) Direktive (EU) 2018/2001. Za dokazovanje izpolnjevanja meril iz členov 4 do 6 se lahko v skladu s členom 30 Direktive (EU) 2018/2001 uporabljajo prostovoljni sistemi.
            
         
         
            Člen 7
            Spremljanje in pregled
            Komisija do 30. junija 2021 pregleda vse ustrezne vidike poročila o širitvi proizvodnje surovin, zlasti podatke o povečanju proizvodnje surovin, in dokaze o dejavnikih, ki upravičujejo določbo o lastnikih malih kmetijskih gospodarstev iz člena 5(1), ter po potrebi spremeni to uredbo. Revidirano poročilo se pošlje Evropskemu parlamentu in Svetu ter postane podlaga za uporabo meril iz člena 3.
            Komisija nato pregleda podatke iz poročila, pri čemer upošteva razvoj dogodkov in najnovejše razpoložljive znanstvene dokaze.
         
         
            Člen 8
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. marca 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 328, 21.12.2018, str. 82.
         
            (2)  Direktiva 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES (UL L 140, 5.6.2009, str. 16).
         
            (3)  Direktiva (EU) 2015/1513 Evropskega parlamenta in Sveta z dne 9. septembra 2015 o spremembi Direktive 98/70/ES o kakovosti motornega bencina in dizelskega goriva ter spremembi Direktive 2009/28/ES o spodbujanju uporabe energije iz obnovljivih virov (UL L 239, 15.9.2015, str. 1).
      
      
         
            PRILOGA
            
                         
                     
                     
                        Povprečna letna širitev proizvodnega območja od leta 2008 (kha)
                     
                     
                        Povprečna letna širitev proizvodnega območja od leta 2008 (%)
                     
                     
                        Delež širitve na zemljišče iz člena 29(4)(b) in (c) Direktive (EU) 2018/2001
                     
                     
                        Delež širitve na zemljišče iz člena 29(4)(a) Direktive (EU) 2018/2001
                     
                  
                        Žita
                     
                     
                         
                     
                     
                         
                     
                     
                         
                     
                     
                         
                     
                  
                        Pšenica
                     
                     
                        – 263,4
                     
                     
                        – 0,1 %
                     
                     
                        1 %
                     
                     
                        —
                     
                  
                        Koruza
                     
                     
                        4 027,5 
                     
                     
                        2,3 %
                     
                     
                        4 %
                     
                     
                        —
                     
                  
                        Rastline za pridelavo sladkorja
                     
                     
                         
                     
                     
                         
                     
                     
                         
                     
                     
                         
                     
                  
                        Sladkorni trs
                     
                     
                        299,8
                     
                     
                        1,2 %
                     
                     
                        5 %
                     
                     
                        —
                     
                  
                        Sladkorna pesa
                     
                     
                        39,1
                     
                     
                        0,9 %
                     
                     
                        0,1 %
                     
                     
                        —
                     
                  
                        Oljnice
                     
                     
                         
                     
                     
                         
                     
                     
                         
                     
                     
                         
                     
                  
                        Oljna ogrščica
                     
                     
                        301,9
                     
                     
                        1,0 %
                     
                     
                        1 %
                     
                     
                        —
                     
                  
                        Palmovo olje
                     
                     
                        702,5
                     
                     
                        4,0 %
                     
                     
                        45 %
                     
                     
                        23 %
                     
                  
                        Soja
                     
                     
                        3 183,5 
                     
                     
                        3,0 %
                     
                     
                        8 %
                     
                     
                        —
                     
                  
                        Sončnice
                     
                     
                        127,3
                     
                     
                        0,5 %
                     
                     
                        1 %
                     
                     
                        —